يابة سلام عليكم
البارحة كاعد باليل ورة ال3 وضايج ولعبانة نفسي وماادري شسوي
قررت ادور لعبة التهي بيهه بس اللعبات لو سخيفة لو الكه حجمهه 700 ميكا وفوك يعني منا الى ان تخلص اقامتي بالاردن يلة تخلص تحميل
المهم كلت ادور لعبات مال الصخر لانه صدك حلوة وجنت اتمنى يخلص الدوام المدرسة بسرعة حتى ارجع العب نمسز والعب سيارات وابوية يعيط عليه يريد يشوف تلفزيون ومن هالملاعيب
دورت دورت ومااشوف اله واحد شريف ابن شريف مسوي موقع وبرنامج خاص لهاللعبات
اقدملكم ياها هدية والى جميع عشاق الصخر
العبهه وراح ترجع 15 سنة ليورة بالثمامينات جان فد شي طاك مثل البلي 3 هسة
اول شي لازم تنزلون برنامج يشغل اللعبات...فد برنامج كلش خفيف وسهل الاستعمال كلش كلش فرد هينوب وهذا رابط التحميل
[عزيزي العضو/الزائر لا يمكنك مشاهدة الروابط قبل الرد , اضغط هنا للتسجيل]
هذا تنزلة بكومبيوترك وتنصبة
بعدين تفوت عالالعاب من خلال هذا الرابط
[عزيزي العضو/الزائر لا يمكنك مشاهدة الروابط قبل الرد , اضغط هنا للتسجيل]
راح تطلعلك الالعاب
اكو ليفوك احرف ابجدية الانكليزية كل متدوس على حرف يطلعلك اللعبات الي يتضمنة هالحرف
انته مناك فوت ونزل الملاعيب وراح تنزل بحاسبتك بشكل فايل غريب يعني ميتعرف
انته ورة ما تنصب البرنامج شيل اللعبة واشمرهه بنص البرنامج وكبر الشاشة
راح تشوف عندك صخر حقيقي بالصوت وبالصورة ماكو اي اختلاف
يعني الموسيقى مال اللعبة نفسهه والوضوح بالاضافة الى التحكم بالكيبورد
هاي اني من البارحة لليوم داالعب البطريق وطوبة تخرب ضحك وزنك ونمسز وانواع واشكال الالعاب
اتمنى تستفادون من الموضوع
تحياتي الكم اخوكم Looty